
Z A P I S N I K

s 27. sjednice Vijeća Gradske četvrti Sesvete, održane 31. kolovoza 2023 ., s početkom u 18,00 sati u Gradskoj četvrti Sesvete – Plava dvorana, Trg Dragutina Domjanića 6, Sesvete.

Nazočni članovi Vijeća Gradske četvrti Sesvete:

Vinko Batinić, Marko Brkić, Petar Bajan. Željko Blažinović, Nives Curić, Ivan Dokša, Damir Grgić, Željko Grbavac, Zorica Gregurić, Mihaela Husić, Stjepan Kezerić, Matija Kralj, Magdalena Kozarić Špoljarić, Ivan Krivačić, Vedran Ledinščić, Vladimir Marić, Ivana Vladimira Petric, Damir Pigac, Katarina Petrović.

Nazočni radno:
Stipe Jurić, Nives Polojac - Gradski ured za mjesnu samoupravu, promet, civilnu zaštitu i sigurnost, Područni odsjek Sesvete

Sjednicu Vijeća Gradske četvrti Sesvete otvara Vladimir Marić, predsjednik Vijeća, pozdravlja nazočne članove Vijeća Gradske četvrti Sesvete, sve radno nazočne, zahvaljuje na odazivu i konstatira da je prisutno 19 članova Vijeća. Dalje navodi da je članovima Vijeća e-poštom poslan zapisnik s 26. sjednice Vijeća. Upitao je imaju li primjedbi na zapisnik.

Primjedbi na zapisnik nije bilo, članovi Vijeća glasovali su te je jednoglasno s 19 glasova usvojen zapisnik s prethodne sjednice.
Izvješće o glasanju za zapisnik s 26. sjednice Vijeća, priloženo je uz ovaj Zapisnik i njegov je sastavni dio.

Predsjednik je u pozivu na sjednicu predložio dnevni red, kako slijedi:

DNEVNI RED:

1. Prijedlog Zaključka o izmjeni Plana komunalnih aktivnosti Gradske četvrti Sesvete u 2023.
2. Prijedlog Zaključka o određivanju prioriteta za Plan komunalnih aktivnosti Gradske četvrti Sesvete u 2024.
3. Prijedlog zaključka o razrješenju i imenovanju članova Stožera civilne zaštite Gradske četvrti Sesvete
4. Prijedlog zaključka o dopuni člana u radnom tijelu Vijeća Gradske četvrti Sesvete
5. Razno

Nadalje predsjednik predlaže da se u dnevni red uvrste sljedeće točke:  
Prijedlog zaključka o nacrtu prijedloga odluke o najmu stanova (Novi Jelkovec), Prijedlog zaključka o izgradnju Doma za starije i nemoćne osobe u Sesvetama, Prijedlog zaključka o potrebi angažiranja većeg broja djelatnika Podružnice Zagrebačke ceste i Prijedlog zaključka o odvozu komunalnog otpada. 
Predsjednik je zamolio članove Vijeća, ako imaju kakve primjedbe ili prijedloge, da ih iznesu.

Prijedloga i primjedbi na dnevni red nije bilo, te je Vijeće Gradske četvrti Sesvete s 17  glasova „za“ i  2 suzdržana glasa donijelo.
Izvješće o glasanju za dopunu dnevnog reda s 27. sjednice Vijeća, priloženo je uz ovaj Zapisnik i njegov je sastavni dio.

DNEVNI RED:

1. Prijedlog Zaključka o izmjeni Plana komunalnih aktivnosti Gradske četvrti Sesvete u 2023.
2. Prijedlog Zaključka o određivanju prioriteta za Plan komunalnih aktivnosti Gradske četvrti Sesvete u 2024.
3. Prijedlog zaključka o razrješenju i imenovanju članova Stožera civilne zaštite Gradske četvrti Sesvete
4. Prijedlog zaključka o dopuni člana u radnom tijelu Vijeća Gradske četvrti Sesvete
5. Prijedlog zaključka o nacrtu prijedloga odluke o najmu stanova (Novi Jelkovec)
6. Prijedlog zaključka o izgradnju Doma za starije i nemoćne osobe u Sesvetama
7. Prijedlog zaključka o potrebi angažiranja većeg broja djelatnika Podružnice Zagrebačke ceste
8. Prijedlog zaključka o odvozu komunalnog otpada

Vladimir Marić poziva vijećnike da glasaju o tome da li prihvaćaju takav dnevni red u cijelosti. 
[bookmark: _GoBack]Članovi Vijeća glasovali su te je Vijeće Gradske četvrti Sesvete s 17 glasova „za“ i 2 suzdržana glasa izglasalo.
Izvješće o glasanju za dnevni red priloženo je uz ovaj Zapisnik i njegov je sastavni dio.

/ Prelazi se na rad po dnevnom redu /

Ad 1) Prijedlog zaključka o izmjeni Plana komunalnih aktivnosti Gradske četvrti Sesvete u 2023. 

	Vladimir Marić obrazlaže prijedlog i ukazuje na izmjene u odnosu na prethodno donesen Plan komunalnih aktivnosti Gradske četvrti Sesvete u 2023. U raspravi sudjeluju Zorica Gregurić, Matija Kralj i Vedran Ledinščić. Nakon rasprave,  članovi Vijeća su glasovali te je većinom glasova, s 13 glasova „za“ , 5 protiv i 1 suzdržan glas donijelo:
	
Zaključak
o izmjeni Plana komunalnih aktivnosti Gradske četvrti Sesvete u 2023.

/ Zaključak se prilaže zapisniku sjednice/

Izvješće o glasanju za 1. točku dnevnog reda priloženo je uz ovaj Zapisnik i njegov je sastavni dio.

Ad 2) Prijedlog zaključka o određivanju prioriteta za Plan komunalnih aktivnosti Gradske četvrti Sesvete u 2024. 
	
	Vladimir Marić obrazlaže prijedlog te navodi kako su pristigli prijedlozi od vijeća mjesnih odbora, škola, vrtića i drugih javnih ustanova raspravljeni 26. kolovoza na Povjerenstvima Vijeća te su dostavljeni svima. Potom je otvorio raspravu. 
	U raspravi sudjeluju Matija Kralj, Magdalena Kozarić Špoljarić, Stipe Jurić i Vladimir Marić te je nakon rasprave zaključeno da će se razmotriti prijedlog člana Vijeća g. Matije Kralja da se u prioritete za Plan komunalnih aktivnosti Gradske četvrti Sesvete u 2024. uvrti izgradnja nogostupa u dužini od 430 m, u Varaždinskoj ulici, na području Mjesnog odbora Belovar. Nadalje poslati će se upit za izgradnju odvodnje u Ulici Antuna Matije Reljkovića i Ulici Vjekoslava Klaića, na području Mjesnog odbora Popovec.
	Članovi Vijeća su glasovali te je većinom glasova, s 14 glasova „za“, 1 protiv i 4 suzdržana glasa donijelo:

Zaključak
o  donošenju prioriteta za Plan komunalnih aktivnosti Gradske četvrti Sesvete u 2024.

/ Zaključak se prilaže zapisniku sjednice/

Izvješće o glasanju za 2. točku dnevnog reda priloženo je uz ovaj Zapisnik i njegov je sastavni dio.

Ad 3) Prijedlog zaključka o razrješenju i imenovanju članova Stožera civilne zaštite

Vladimir Marić obrazlaže da se razrješuje dosadašnji načelnik Stožera Stjepan Kezerić te zamjenica načelnika Zorica Gregurić, a imenuje za načelnika Stožera Vladimir Marić kao novi predsjednik Vijeća Gradske četvrti Sesvete te Ivan Dokša za zamjenika načelnika Stožera, kao potpredsjednik Vijeća Gradske četvrti Sesvete, u Stožeru civilne zaštite Gradske četvrti Sesvete. Također je predloženo da se imenuje za člana Stožera Zorica Gregurić, kao predstavnica Vijeća Gradske četvrti Sesvete u Stožeru civilne zaštite Gradske četvrti Sesvete.
 Daljnje rasprave nije bilo,  članovi Vijeća su glasovali te je većinom glasova, s 14 glasova „za“ i 5 suzdržan glas donijelo:

Zaključak
o razrješenju i imenovanju članova Stožera civilne zaštite Gradske četvrti Sesvete

/ Zaključak se prilaže zapisniku sjednice/

Izvješće o glasanju za 3. točku dnevnog reda priloženo je uz ovaj Zapisnik i njegov je sastavni dio.

Ad 4) Prijedlog zaključka o dopuni člana u radnom tijelu Vijeća Gradske četvrti Sesvete

	Vladimir Marić obrazlaže prijedlog zaključka te navodi da se predlaže dopuna Povjerenstva za promet, ceste, nogostupe, puteve i asfaltne površine s četvrtim članom Vijeća g. Željkom Blažinovićem.
	Daljnje rasprave nije bilo, članovi Vijeća su glasovali te je većinom glasova, s 11 glasova „za“ i 8 suzdržana glasa donijelo:

Zaključak
o dopuni člana u radnom tijelu Vijeća Gradske četvrti Sesvete
/ Zaključak se prilaže zapisniku sjednice/

Izvješće o glasanju za 4. točku dnevnog reda priloženo je uz ovaj Zapisnik i njegov je sastavni dio.

Ad 5) Prijedlog Zaključka o nacrtu Prijedloga odluke o najmu stanova (Novi Jelkovec) 

	Vladimir Marić kratko obrazlaže prijedlog. U raspravi sudjeluju Željko Grbavac, Marko Brkić, Ivana Vladimira Petric, Zorica Gregurić, Petar Bajan, Magdalena Kozarić Špoljarić. Nakon rasprave,  članovi Vijeća su glasovali te je većinom glasova, s 13 glasova „za“ i 6 suzdržan glas donijelo:
Zaključak
o nacrtu Prijedloga odluke o najmu stanova (Novi Jelkovec)

/ Zaključak se prilaže zapisniku sjednice/

Izvješće o glasanju za 5. točku dnevnog reda priloženo je uz ovaj Zapisnik i njegov je sastavni dio.

Ad 6) Prijedlog Zaključka o izgradnji Doma za starije i nemoćne osobe u Sesvetama

	Vladimir Marić poziva predlagatelja g. Damira Pigca da obrazloži prijedlog. U daljnjoj raspravi sudjeluju Matija Kralj, Magdalena Kozarić Špoljarić, Vinko Batinić, Vedran Ledinščić, Nives Curić i Vladimir Marić. Nakon rasprave zaključeno je da se prijedlog zaključk dopuni  i s lokacijom stare škole u Moravču s obzirom da je ista u vlasništvu Grada Zagreba.

/ Marko Brkić i Stjepan Kezerić odlaze sa sjednice u 18,47/

Članovi Vijeća su glasovali te je jednoglasno s 17 glasova „za“ donijelo:

Zaključak
o izgradnji Doma za starije i nemoćne osobe u Sesvetama

/ Zaključak se prilaže zapisniku sjednice/

Izvješće o glasanju za 6. točku dnevnog reda priloženo je uz ovaj Zapisnik i njegov je sastavni dio.

Ad 7) Prijedlog Zaključka o potrebi angažirana većeg broja djelatnika Podružnice Zagrebačke ceste

	Vladimir Marić obrazlaže prijedlog. U raspravi sudjeluju Magdalena Kozarić Špoljarić, Željko Blažinović i Vladimir Marić. Nakon rasprave,  članovi Vijeća su glasovali te je većinom glasova, s 12 glasova „za“ i 5 suzdržan glas donijelo:

Zaključak
o potrebi angažiranja većeg broja djelatnika Podružnice Zagrebačke ceste

/ Zaključak se prilaže zapisniku sjednice/

Izvješće o glasanju za 7. točku dnevnog reda priloženo je uz ovaj Zapisnik i njegov je sastavni dio.

Ad 8) Prijedloga zaključka o odvozu komunalnog otpada 

	Vladimir Marić obrazlaže prijedlog te navodi da je prijedlog stavljen na dnevni red temeljem traženja mnogobrojnih građana Sesvete. Daljnje rasprave nije bilo. Članovi Vijeća su glasovali te je većinom glasova, s 12 glasova „za“ i 5 suzdržan glas donijelo:

Zaključak
o odvozu komunalnog otpada

/ Zaključak se prilaže zapisniku sjednice/

Izvješće o glasanju za 8. točku dnevnog reda priloženo je uz ovaj Zapisnik i njegov je sastavni dio.

19) Razno

Vladimir Marić otvorio je raspravu. 
Željko Blažinović se interesira kada je planirani završetak radova na izgradnji dječjeg vrtića u Sesvetskom Kraljevcu te u kojoj fazi je prenamjena objekata mjesne samouprave u dječje vrtiće. Nadalje moli da se pošalje također upit koliko je djece upisano, a koliko je ostalo ne upisanih djece u dječje vrtiće na području Gradske četvrti Sesvete. 
Vladimir Marić odgovorio je da je bio u terenskom obilasku radova na dječjem vrtiću u Sesvetskom Kraljevcu te je izvođač radovao kazao da će biti završeni građevinski radovi u ugovorenom roku do 18. siječnja 2024.g. Nadalje navodi da je ostalo 510 neupisane djece u dječje vrtiće na području Gradske četvrti Sesvete. Potom navodi da će se poslati upit, vezano za prenamjenu objekata mjesne samouprave u dječje vrtiće.
Željko Grbavac predlaže da se sjednice Vijeća Gradske  četvrti Sesvete ponovno održavaju u zgradi Područnog ureda Sesvete, na Trgu Dragutina Domjanića 4.
Vladimir Marić je odgovorio da će razmotriti prijedlog.

/ Petar Bajan i Željko Blažinović odlaze sa sjednice u 19,09/

	Željko Grbavac predlaže da se na slijedeću sjednicu stavi na dnevni red izvještaj o radu Vijeća Gradske četvrti Sesvete u proteklih dvije godine mandata s obzirom na predizborna obećanja svih članova Vijeća. Nadalje moli da se pošalje upit u kojoj fazi je izgradnja stadiona u Kranjčevićevoj ulici.
	Vladimir Marić navodi da će se poslati upit za izgradnju stadiona u Kranjčevićevoj ulici na nadležni ured. Potom pojašnjava da se svakako može rezimirati što se napravilo u protekle dvije godine mandata, ali većinom su predizborna obećanja svih bili neki veći projekti koji su kapitalni i na njih se ne može utjecati jer se financiraju od strane Grada Zagreba.
	Zorica Gregurić postavila je upit za produljenju postojeće autobusne linije 284 Sesvete -  Dumovec. 
	Stipe Jurić navodi da je bio održan sastanak te da je odlučeno da će se u vršnim satima ujutro i popodne produljiti autobusna linija. Ovakav prijedlog je proslijeđen Vijeću Mjesnog odbora Dumovec i Vijeću Mjesnog odbora Sesvetska Selnica koji se moraju očitovati zaključkom sa svojih sjednice vijeća mjesnih odbora. 
	Zorica Gregurić zatražila je da se uputi požurnica za izmještanje taxi stajališta u Novom Jelkovcu.
	Vladimir Marić navodi da će poslati požurnica za traženo. 
	Matija Kralj postavio je upit da li je Vijeće Mjesnog odbora Sesvetski Kraljevec donijelo zaključke za postavljanje uspornika prometa u Ulici Augusta Šenoe i za postavljanje dopunske zelene strelica na semaforu na raskrižju Ulice Ive Polite – Dugoselske ceste – Kobiljačke ceste- Ulica Pere Pirkera. 
	Stipe Jurić navodi da se čeka zaključak Vijeća Mjesnog odbora Sesvetski Kraljevec. 
	Matija Kralj moli da se pošalje požurnica za sanaciju klizišta u Ulici Turčinov put, na području Mjesnog odbora Adamovec.
	Vladimir Marić navodi da će se poslati požurnica.
	Ivana Vladimira Petric se nadovezala na problematiku klizišta te je upitala da li ima nekih novih informacija kada se kreće sanirati klizište uz Vuger potok. Nadalje postavila je upit da li ima zainteresiranih obrtnika za advent u Sesvetama.
	Vladimir Marić odgovorio je da bi radovi trebali krenuti kroz tjedan dana, a za organiziranje manifestacije za vrijeme Adventa još do sada nije nitko iskazao interes.
	Magdalena Kozarić Špoljarić zatražila je da se pošalje na nadležni gradski ured zamolba za sanaciju krova koji prokišnjava na Dječjem vrtiću „En ten tini“.
	Vladimir Marić navodi kako je potrebno da ravnateljica Dječjeg vrtića pošalje zamolbu i  priloži fotografije te će se odmah pri primitku zamolbe proslijediti dopis na nadležni Gradski ured za obrazovanje, sport i mlade. Nadalje predsjednik navodi da će se posvetiti rješavanju problema i založiti za KUD Sesvete jer ističe kako su primili dopis od nadležnog ureda da moraju iseliti iz prostora muzeja s obzirom da je krov oštećen u oluji te isti prokišnjava. 


 	Daljnje rasprave nije bilo, te je Vijeće završilo s radom u 19,25.






KLASA: 024-08/23-002/213
URBROJ: 251-13-11-12/004-23-2
Sesvete, 31. kolovoza 2023. 				                            Predsjednik Vijeća
Zapisnik sastavio:							Gradske četvrti Sesvete

Nives Polojac							      	Vladimir Marić, mag.pol. 



